
Ministru kabineta rīkojums Nr. 715
Rīgā 2023. gada 31. oktobrī (prot. Nr. 54 10. §)
Par nekustamā īpašuma ''Vecskundriņi'' daļas Priekuļu pagastā, Cēsu novadā, pirkšanu Gaujas tilta pārbūves projekta īstenošanai uz valsts vietējā autoceļa V330 Dukuri–Rāmnieki 4,2. km 
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma ''Vecskundriņi'' (nekustamā īpašuma kadastra Nr. 4272 001 0075) daļu – zemes vienību (zemes vienības kadastra apzīmējums 4272 001 0157) 0,0161 ha platībā – Priekuļu pagastā, Cēsu novadā, kas nepieciešama Gaujas tilta pārbūves projekta īstenošanai uz valsts vietējā autoceļa V330 ''Dukuri–Rāmnieki'' 4,2. km. 
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

